**Ministru kabineta noteikumu projekta “Grozījumi Ministru kabineta 2018. gada 4. septembra noteikumos Nr.560 “Valsts pētījumu programmu projektu īstenošanas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir noteikt papildu nepieciešamo normatīvo regulējumu valsts pētījumu programmas "Covid-19 seku mazināšanai" (turpmāk – Covid-19 programma) īstenošanai, kā arī pārņemt Studiju un zinātnes administrācijas uzdevumus normatīvajā regulējumā par valsts pētījumu programmu projektu īstenošanas kārtību.Risinājums: Latvijas akadēmiskajiem un zinātniskajiem cilvēkresursiem būs iespēja pētniecības ietvaros dot savu ieguldījumu cīņā ar Covid-19 sekām, izstrādājot konkrētus zinātniski pamatotus risinājumus Latvijai veselības, inženiertehnisko risinājumu, sabiedrības un tautsaimniecības jomās.Projekts daļā par Covid-19 programmas projektu regulējumu stāsies spēkā Oficiālo publikāciju un tiesiskās informācijas likumā noteiktajā kārtībā un daļā par Latvijas Zinātnes padomes kompetences paplašināšanos ar Studiju un zinātnes administrācijas uzdevumu pārņemšanu – ar 2020.gada 1.jūliju. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2018. gada 4. septembra noteikumos Nr.560 “Valsts pētījumu programmu projektu īstenošanas kārtība”” (turpmāk – projekts) izstrādāts pēc Izglītības un zinātnes ministrijas (turpmāk – ministrija) iniciatīvas saskaņā ar Zinātniskās darbības likuma 35.panta trešo daļu, ka valsts pētījumu programmu projektu pieteikšanas, ekspertīzes, īstenošanas un finansēšanas kārtību, kā arī valsts pētījumu programmu projektu īstenošanai piešķirto finanšu līdzekļu izlietojuma kontroles kārtību nosaka Ministru kabinets, kā arī, ievērojot:1. Ministru kabineta 2020. gada 5. maija rīkojuma Nr. 239 “Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem”” (turpmāk – MK rīkojums par Covid-19 pētījumu) 1.punktu, ka Finanšu ministrija no valsts budžeta programmas 02.00.00 "Līdzekļi neparedzētiem gadījumiem" piešķir Izglītības un zinātnes ministrijai finansējumu, kas nepārsniedz 5 000 000 *euro*, valsts pētījumu programmas izveidei saistībā ar Covid-19 seku mazināšanas pētniecību – pētījumiem veselības, inženiertehnisko risinājumu, sabiedrības un tautsaimniecības jomās, nodrošinot informācijas un komunikācijas tehnoloģiju horizontālu ietekmi minētajās jomās un sniedzot ieguldījumu tautsaimniecības pārstrukturizēšanā un atjaunošanā;
2. Ministru kabineta 2020. gada 1. aprīļa rīkojuma Nr. 151 “Par Izglītības un zinātnes ministrijas padotībā esošo valsts pārvaldes iestāžu reorganizāciju un likvidāciju” 1.2.apakšpunktu, ka ar 2020. gada 1. jūliju likvidēt izglītības un zinātnes ministra padotībā esošo tiešās pārvaldes iestādi – Studiju un zinātnes administrāciju – un nodot šā rīkojuma 3.2. apakšpunktā noteiktās funkcijas – Latvijas Zinātnes padomei. Nododamās funkcijas ir nodrošināt no valsts budžeta finansēto zinātnisko pētījumu programmu un projektu administratīvu un finansiālu uzraudzību, informācijas apkopošanu un pieejamību;
3. Zinātniskās darbības likuma pārejas noteikumu 34.punktu (14.11.2019. likuma redakcijā, kas stājas spēkā 01.07.2020.), kas nosaka, ka Ministru kabinets līdz 2020. gada 31. janvārim [Valsts pārvaldes iekārtas likumā](https://likumi.lv/ta/id/63545-valsts-parvaldes-iekartas-likums) noteiktajā kārtībā pieņem lēmumu par Studiju un zinātnes administrācijas likvidācijas vai reorganizācijas pabeigšanu līdz 2020. gada 30. jūnijam, nodrošinot šā likuma 18.1 panta otrajā daļā minēto uzdevumu nodošanu Latvijas Zinātnes padomei. Šā likuma 18.1 panta otrās daļas 2.punktā noteiktais uzdevums “Ministru kabineta noteiktajā kārtībā administrē fundamentālo un lietišķo pētījumu projektu finansēšanai un valsts pētījumu programmu īstenošanai piešķirtos valsts budžeta līdzekļus” pāriet Latvijas Zinātnes padomei.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2018. gada 4. septembra noteikumi Nr.560 “Valsts pētījumu programmu projektu īstenošanas kārtība” (turpmāk – MK noteikumi Nr.560) nosaka valsts pētījumu programmu (turpmāk – VPP) projektu (turpmāk – projekts) pieteikšanas, ekspertīzes, īstenošanas, finansēšanas un projektu īstenošanai piešķirto finanšu līdzekļu izlietojuma kontroles kārtību.Projekta tiesiskā regulējuma būtība un mērķis ir Covid-19 programmas un Covid-19 projektu īstenošana, iesaistot zinātnisko pētniecību cīņā ar Covid-19 sekām, kas dos konkrētus zinātniski pamatotus risinājumus Latvijai veselības, inženiertehnisko risinājumu, sabiedrības un tautsaimniecības jomās, kā arī Covid-19 programmas īstenošana nodrošinās, ka tās rezultāti kalpotu kā konkrēti un tālāk izmantojami ieteikumi tālākajai rīcībpolitikai. Tā tiks īstenota līdzdarbībā ar Veselības ministriju (tostarp arī piesaistot Slimību profilakses un kontroles centru), kā arī citām saistītajām institūcijām un organizācijām.Pašreizējā situācija ir tāda, ka, lai izpildītu MK rīkojumu par Covid-19 pētījumu 2020.gada ietvaros, īstenojot Covid-19 programmu un tās projektus (turpmāk – Covid-19 projekts), ir jāveic grozījumi MK noteikumos, papildinot tos ar normām, kas ir attiecināmas tikai uz Covid-19 projektu, tādējādi nodrošinot Covid-19 programmai un Covid-19 projektiem piemērot esošo MK noteikumu regulējumu tiktāl, ciktāl to neierobežo projektā noteiktais regulējums Covid-19 projektam. Papildus minētajai situācijai par nepieciešamo regulējumu Covid-19 projektam, ir jāņem vērā apstāklis, ka ar š.g. 1.jūliju Latvijas Zinātnes padome (turpmāk – LZP) pārņem Studiju un zinātnes administrācijas funkcijas tieši saistībā ar VPP finansējuma administrēšanu un uzraudzību (skatīt anotācijas I sadaļas 1.punktā sniegto normatīvo izklāstu par šo (2) un 3)), kas ir tieši saistīts arī ar Covid-19 programmu un Covid-19 projektu.Līdz ar to projekta 1.1., 1.2., 1.3., 1.5., 1.7., 1.9., 1.12., 1.13., 1.14., 1.15., 1.16., 1.17., 1.18., 1.20. un 1.22 apakšpunkts paredz veikt grozījumus MK noteikumos, aizstājot Studiju un zinātnes administrāciju ar LZP (ar š.g.1.jūliju) vai, tur, kur tas nav iespējams, izsakot attiecīgo normu vai tas daļu jaunā redakcijā, vai grozot normu redakcijas. Tas ir veicams ar mērķi, lai nodrošinātu, ka LZP kā iestāde, kura ar š.g. 1.jūliju būs atbildīga par VPP finansējuma administrēšanu un uzraudzību, tostarp arī Covid-19 programmai un Covid-19 projektiem, ievērojot Ministru kabineta rīkojuma projektu “Par valsts pētījumu programmu "Covid-19 seku mazināšanai" (kas tiek virzīts vienlaikus ar projektu), papildus jau esošajiem LZP pienākumiem MK noteikumu ietvaros. Projekts paredz grozīt MK noteikumu 7.punktu, izsakot jaunā redakcijā, jo LZP pārņem Studiju un zinātnes administrācijas uzdevumus un jāveic minētā punkta redakcijas atbilstoša precizēšana un apakšpunktu numerācijas maiņa.Projekts paredz papildināt MK noteikumus ar šādām Covid-19 programmas un Covid-19 projektu īstenošanai nepieciešamajām normām:1. Covid-19 projektā plāno tādas izmaksas par pamatlīdzekļu, kurus izmanto pētniecībai, un nemateriālo aktīvu iegādi, ja darījums ir veikts konkurences apstākļos un nav bijis slepenu norunu, ar nosacījumu, ja pamatlīdzekļu vai nemateriālo aktīvu izmantošanas laiks paredzēts arī pēc Covid-19 projekta beigām, tam ir jābūt saistītam ar Covid-19 seku likvidēšanu, visiem pieejamam, un to var izmantot tikai pētnieciskajām darbībām, kurām nav saimnieciska rakstura (piemēram, individuālo aizsardzības līdzekļu testēšanas iekārta) (būs MK noteikumu 14.1 punkts);
2. papildus jau noteiktajiem jautājumiem, kuriem jābūt VPP konkursa nolikumā, Covid-19 programmas projektu pieteikumu konkursa nolikums paredzēs tostarp arī Covid-19 projekta attiecināmo izmaksu pozīcijas un to pieļaujamo īpatsvaru Covid-19 projekta budžetā (būs MK noteikumu 16.¹punkts);
3. VPP projektu vērtē vismaz 2 zinātniskie eksperti. Covid-19 projekta gadījumā to izvērtē katrs eksperts un par to aizpilda Covid-19 projekta individuālās ekspertīzes veidlapu, kuru nosūta LZP. Savukārt LZP organizē Covid-19 projektu pieteikumu izvērtēšanu attiecīgajā ekspertu paneļdiskusijā kuras darba organizāciju un darba kārtību nosaka Covid-19 programmas projektu pieteikumu konkursa nolikumā. Ņemot vērā individuālās ekspertīzes veidlapas un attiecīgajā ekspertu paneļdiskusijā panākto vienošanos par katra Covid-19 projekta pieteikuma ekspertīzes konsolidēto vērtējumu, viens no katra Covid-19 projekta pieteikuma vērtējošajiem ekspertiem aizpilda un apstiprina Covid-19 projekta konsolidētās ekspertīzes veidlapu (būs MK noteikumu 25.¹punkts);
4. lai nodrošinātu operatīvu finanšu plūsmu Covid-19 projektu konkursa organizēšanai un īstenošanai, paredz, ka šos finanšu līdzekļus administrē LZP, nevis Studiju un zinātnes administrācija, negaidot š.g.1.jūliju, jo minētā konkursa organizēšana indikatīvi ir plānota š.g. maijā un finansējama sadalījums notiks pirms š.g.1.jūlija. Savukārt ar š.g.1.jūliju LZP pārņem no Studiju un zinātnes administrācijas tā finansējuma administrēšanu, kas noteikts MK noteikumu 36.1.apakšpunktā un līdz ar to MK noteikumu 36.1.¹ apakšpunkts zaudēs spēku (jo būs spēkā MK noteikumu 36.1. apakšpunkts);
5. ievērojot, ka Ministru kabineta rīkojuma projekts “Par valsts pētījumu programmu "Covid-19 seku mazināšanai" paredz šo programmu īstenot 2020.gadā, tad projektā noteiks (būs MK noteikumu 38.2.1 apakšpunkts), ka zinātniskajai institūcijai avansa maksājumu uz kontu Valsts kasē pārskaitīs 100 procentu apmērā no Covid-19 projektam piešķirtā kopējā finansējuma Covid-19 projekta līgumā noteiktajā termiņā un kārtībā;
6. LZP uzraudzīs Covid-19 projektā izmaksas par pamatlīdzekļu, kurus izmanto pētniecībai, un nemateriālo aktīvu iegādi, ievērojot MK noteikumu 14.12apakšpunktu (būs MK noteikumu 63.¹ apakšpunkts);
7. LZP gatavojot MK noteikumu 68.punktā noteikto padomes kopsavilkumu par VPP, iekļaus tajā papildus arī informāciju par to kā Covid-19 programmas un Covid-19 projektu ietvaros ir izpildīts vai tiks turpmāk pildīts MK noteikumu 14.12apakšpunktā noteiktais nosacījums (būs MK noteikumu 68.1.¹apakšpunkts).

Projekts paredz MK noteikumus Nr.560 papildināt ar VII nodaļu “Noslēguma jautājums”, paredzot, ka MK noteikumu 36.1.1 apakšpunkts ir spēkā līdz 2020. gada 30. jūnijam.Projekta 2.punktā ir noteiktas tās projekta normas, kas stāsies spēkā 2020.gada 1.jūlijā (LZP pārņem Studiju un zinātnes administrācijas uzdevumus MK noteikumu ietvaros). |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija, LZP. |
| 4. | Cita informācija | 1. Covid-19 programma tiks īstenota līdzdarbībā ar Veselības ministriju un Slimību profilakses un kontroles centru, kā arī citām saistītām institūcijām un organizācijām.2. Projekts ir skatāms vienkopus ar ministrijas sagatavoto Ministru kabineta rīkojuma projektu “Par valsts pētījumu programmu "Covid-19 seku mazināšanai", jo projekts paredz regulējumu, kas nepieciešams minētās programmas izpildei.3. Covid-19 programma sniegs arī tiešu Latvijas ieguldījumu Horvātijas prezidentūras Eiropas Savienības Padomē izstrādātā rīcības plāna īstenošanā, kas ir koordinēta starptautiskās pētniecības un attīstības sadarbības iniciatīva. Šajā rīcības plānā “Eiropas pētniecības telpas aktivitātes cīņai pret koronavīrusa izraisīto Covid-19 pandēmiju” (First ERAvsCorona Action Plan[[1]](#footnote-1) ir noteiktas 10 Eiropas prioritārās pētniecības un inovācijas aktivitātes, no kurām Pētījums tiešā veidā sniegs tiešu ieguldījumu 5. aktivitātē – nodrošinot nacionālā finansējuma iesaisti P&A cīņai ar Covid-19 sekām. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Augstskolas, zinātniskie institūti un to akadēmiskais un zinātniskais personāls, studējošie, zinātnes doktora grāda pretendenti, LZP un tajā nodarbinātie, ministrija un Veselības ministrija un tajās nodarbinātie.Ietekmē visu sabiedrību kopumā. |
| 2. | Tiesiskā regulējuma ietekme uz tautsaimniecību un administratīvo slogu | Ekonomiskā ietekme kā horizontāls uzdevums būtu paredzēta visā Covid-19 programmā, tajā skaitā katrā Covid-19 projekta ietvaros, tajā skaitā paredzot Covid-19 programmas ietvaros iegūto rezultātu integrāciju rīcībpolitikā, sniedzot pierādījumos balstītu ekonomiskās atdeves novērtējumu attiecībā uz tās ietveros iegūtu rezultātu potenciālo ieguldījumu tautsaimniecības un sabiedrības izaugsmei, piemēram, ieguvumu sabiedrības veselības uzlabošanā, uzņēmējdarbības atsākšanā pēc krīzes, ietaupītie resursi no procesu efektivizācijas. Covid-19 programma būs arī tiešs ieguldījums Latvijas publiskā sektora zinātnes kapacitātes nodrošināšanā, paredzot to, ka tajos mēnešos, kad notiks tā īstenošana, tā ietvaros tiks nodrošināta aptuveni 12 Covid-19 projektu īstenošana ar kopējo nodarbinātību visa Covid-19 programmā vairāk nekā 100 akadēmisko un zinātnisko darbinieku slodžu apmērā. Covid-19 programmas apmērs ir pietiekams, lai tam būtu nopietns iespaids uz Latvijas zinātnes kapacitātes nodrošināšanu, taču tas nepārsniedz to resursu, kuru īsā brīdī var mobilizēt īpaši svarīgu izdevumu risināšanaiCovid-19 programma būs arī liels ieguldījums Latvijas zinātnes turpmākajā integrācijā Eiropas pētniecības telpā, ņemot vērā to, ka šobrīd lielā daļā Eiropas Savienības valstu ir plānoti līdzīgi pētniecības ieguldījumi saistībā ar Covid-19. Covid-19 programmas īstenošana ļaus Latvijas zinātniekiem pētniecībā sadarboties (t.sk caur piekļuvi pie Covid-19 pētniecības datiem) ar citām Eiropas valstīm, kas nozīmē to, ka šai Covid-19 programmai ir potenciāls nodrošināt pievienoto vērtību ne tikai Latvijā, bet Eiropā kopumā, kā arī šādas Covid-19 programmas īstenošana Latvijā ir nepieciešama, lai mums būtu pietiekama zinātniskā kapacitāte spēt pilnvērtīgi izmantot un ieviest tos pētniecībā balstītos rezultātus, kuri ir tapuši citu Eiropā vai pasaulē.Papildus jaunu administratīvo slogu projekts nerada. Projektu pieteikumu izstrāde notiks atbilstoši jau esošajām MK noteikumu Nr.560 prasībām un Covid-19 programmas atklātā konkursa nolikumam kā tas ir programmām noteikts. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, padome, zinātniskās institūcijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē pārvaldes funkcijas un institucionālo struktūru. Projekta izpilde neprasa jaunu institūciju izveidi, esošu institūciju likvidāciju vai reorganizāciju, neietekmē cilvēkresursus.  |
| 3. | Cita informācija | Nav.  |

Izglītības un zinātnes ministre I. Šuplinska

Vīza:

Valsts sekretāre L. Lejiņa

Depkovska, 67047772

anita.depkovska@izm.gov.lv

1. <https://ec.europa.eu/info/files/first-eravscorona-action-plan-short-term-coordinated-reseach-and-innovation-actions_en>) [↑](#footnote-ref-1)